CELEX: 31998D0582
Language: hr
Date: 1998-10-06 00:00:00
Title: 98/582/EZ: Odluka Vijeća od 6. listopada 1998. o izmjeni Odluke Komisije 97/80/EZ o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima

03/Sv. 024
            
            
               HR
            
            
               Službeni list Europske unije
            
            
               72
            
         31998D0582
   
               L 281/36
            
            
               SLUŽBENI LIST EUROPSKE UNIJE
            
            
               06.10.1998.
            
         
      ODLUKA VIJEĆA
   
   od 6. listopada 1998.
   o izmjeni Odluke Komisije 97/80/EZ o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima
   (98/582/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/16/EZ od 19. ožujka 1996. o statističkim istraživanjima o mlijeku i mliječnim proizvodima (1), a posebno njezin članak 3. stavak 2. i članak 6. stavak 1.,
   uzimajući u obzir prijedlog Komisije,
   budući da Uredba Vijeća (EEZ) br. 804/68 od 27. lipnja 1968. o zajedničkom uređenju tržišta mlijeka i mliječnih proizvoda (2) utvrđuje uvjete koji se primjenjuju na maslac koji podliježe sustavu javnih intervencija i maslac koji ispunjava uvjete za subvencije za privatno skladištenje; budući da se maslac koji podliježe javnoj intervenciji mora proizvoditi izravno i isključivo od pasteriziranog vrhnja; budući da ovaj uvjet ne vrijedi za maslac iz privatnog skladišta; budući da se za neke mjere koje predviđaju pomoć za prodaju maslaca na tržištu Zajednice, a posebno sustav iz Uredbe Komisije (EZ) br. 2571/97 (3), maslac mora dobivati izravno i isključivo od pasteriziranog vrhnja kako bi ispunio odgovarajuće uvjete;
   budući da velike količine maslaca koje koriste subvencije Zajednice u odnosu na ukupnu proizvodnju zahtijevaju uspostavljanje statističke osnove koja je prikladna za praćenje različitih vrsta maslaca i može uzeti u obzir gore navedenu razliku;
   budući da, kako bi se osiguralo ispravno upravljanje zajedničkom poljoprivrednom politikom, posebno tržištem maslaca, Komisija zahtijeva točne podatke koji pružaju pouzdanu informaciju o preciznom razvoju različitih vrsta maslaca i drugih mliječnih proizvoda od mliječnih masnoća;
   budući da Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (4) već predviđa raščlambu različitih vrsta maslaca prema oznaci kombinirane nomenklature koja se primjenjuje na trgovinu; budući da je za očuvanje dosljednosti ovog pristupa poželjno slijediti istu raščlambu maslaca u prikupljanju statističkih informacija o ovom sektoru; budući da Odluku Komisije 97/80/EZ od 18. prosinca 1996. o utvrđivanju odredaba za provedbu Direktive Vijeća 96/16/EZ o statističkim istraživanjima o mlijeku i mliječnim proizvodima (5) stoga treba izmijeniti;
   budući da je, međutim, za neke vrste maslaca i drugih mliječnih proizvoda od mliječnih masnoća dovoljno u ovoj fazi osigurati neobvezno prikupljanje i prijenos podataka;
   budući da Stalni odbor za poljoprivrednu statistiku (SCAS) nije dostavio mišljenje u roku koji je odredio njegov predsjednik; budući da mjere predviđene ovom Odlukom mora stoga, u skladu s člankom 7. Direktive 96/16/EZ, usvojiti Vijeće,
   DONIJELO JE OVU ODLUKU:
   Članak 1.
   Prilozi I. i II. Odluci Vijeća 97/80/EZ izmjenjuju se kako je prikazano u Prilogu ovoj Odluci.
   Članak 2.
   Ova je Odluka upućena državama članicama.
   
      Sastavljeno u Luxembourgu 6. listopada 1998.
      
         
            Za Vijeće
         
         
            Predsjednik
         
         M. BARTENSTEIN
         
      
   
   
      (1)  SL L 78, 28.3.1996., str. 27.
   
      (2)  SL L 148, 28.6.1968., str. 13. Uredba kako je zadnje izmijenjena Uredbom (EZ) br. 1587/96 (SL L 206, 16.8.1996., str. 21.).
   
      (3)  SL L 350, 20.12.1997., str. 3. Uredba kako je izmijenjena Uredbom (EZ) br. 1061/98 (SL L 152, 26.5.1998., str. 3.).
   
      (4)  SL L 256, 7.9.1987., str. 1. Uredba kako je zadnje izmijenjena Uredbom (EZ) br. 1084/98 (SL L 151, 21.5.1998., str. 1.).
   
      (5)  SL L 24, 25.1.1997., str. 26.
   PRILOG
   Prilog I. Odluci Komisije 97/80/EZ mijenja se kako slijedi:
   
               1.
            
            
               Oznaka 23 na popisu mliječnih proizvoda zamjenjuje se sljedećim:
               
                           „Oznaka proizvoda
                        
                        
                           Naziv proizvoda
                        
                     
                           23
                        
                        
                           Ukupno maslac i drugi mliječni proizvodi iz mliječne masnoće
                        
                     
                           231
                        
                        
                           Maslac
                        
                     
                           2311
                        
                        
                           Klasični maslac (*)
                        
                     
                           2312
                        
                        
                           Rekombinirani maslac (*)
                        
                     
                           2313
                        
                        
                           Sirutkin maslac (*)
                        
                     
                           232
                        
                        
                           Topljeni maslac i maslo
                        
                     
                           233
                        
                        
                           Ostali proizvodi iz mliječne masnoće
                        
                     
                           2331
                        
                        
                           Maslac sa manje masnoće (*)
                        
                     
                           2332
                        
                        
                           Ostalo (*)”
                        
                     
         
               2.
            
            
               Sljedeća se bilješka dodaje na kraju popisa mliječnih proizvoda:
               
                           „(*)
                        
                        
                           prikupljanje i dostavljanje podataka neobvezno.”
                        
                     
         
               3.
            
            
               Tekst pod naslovom „MASLAC (23)” u napomenama s objašnjenjem zamjenjuje se sljedećim:
               „MASLAC (23)
               
               
                  Maslac, ukupno i ostali mliječni proizvodi iz mliječne masnoće (23): obuhvaća maslac, klasični maslac, rekombinirani maslac, sirutkin maslac, topljeni maslac i maslo te ostale mliječne proizvode iz mliječne masnoće, izražene u ekvivalentima maslaca sa sadržajem mliječne masti koja je jednaka masenom udjelu od 82 % u proizvodu.
               
                           —
                        
                        
                           tablica A: Danska: uključuje samo maslac (231),
                        
                     
                           —
                        
                        
                           tablica B: rubrike 231 (maslac), 2311 (klasični maslac), 2312 (rekombinirani maslac), 2313 (sirutkin maslac), 232 (topljeni maslac i maslo), 233 (ostali mliječni proizvodi iz mliječne masnoće), 2331 (maslac s manje masnoće) i 2332 (ostalo) se moraju navesti u odnosu na težinu proizvoda. Samo se stavka 23. mora navesti u svom ekvivalentu maslaca.
                        
                     
                  Maslac (231): proizvod sa sadržajem mliječne masti od najmanje 80 % i manje od 90 %, najveći sadržaj vode od 16 % i najveći sadržaj suhe nemasne mliječne tvari od 2 %.
               
                           —
                        
                        
                           Također obuhvaća maslac koji sadrži male količine aromatičnog bilja, začina, aromatskih tvari itd. pod uvjetom da proizvod zadrži obilježja maslaca.
                        
                     
                  Klasični maslac (2311): proizvod dobiven izravno i isključivo od pasteriziranog vrhnja, sa sadržajem mliječne masti od najmanje 80 % i manje od 90 %, s najvećim sadržajem vode od 16 % i najvećim sadržajem nemasne mliječne tvari od 2 %.
               
                  Rekombinirani maslac (2312): proizvod koji se dobiva od masla, suhog nemasnog mliječnog ekstrakta i vode, sa sadržajem mliječne masti od najmanje 80 % i manje od 90 % te najvećim sadržajem vode od 16 % i najvećim sadržajem suhe nemasne mliječne tvari od 2 %.
               
                  Sirutkin maslac (2313): proizvod koji se dobiva od vrhnja sirutke ili mješavine vrhnja sirutke i vrhnja sa sadržajem mliječne masnoće od najmanje 80 % i manje od 90 % i najvećim sadržajem vode od 16 % i najvećim sadržajem suhe nemasne mliječne tvari od 2 %.
               Rubrike 2311, 2312 i 2313 također obuhvaćaju maslac koji sadrži manje količine aromatičnog bilja, začina, aromatskih tvari itd. pod uvjetom da proizvod zadrži obilježja maslaca.
               
                  Topljeni maslac i maslo (232):
               
               
                  Topljeni maslac: topljeni maslaci imaju maseni udio mliječne masnoće koji je veći od 85 %. Izraz često obuhvaća, pored topljenog maslaca kao takvog, više drugih sličnih dehidriranih maslaca koji su općenito poznati pod različitim nazivima, kao što su ‚dehidrirani maslac’, ‚bezvodni maslac’, ‚maslo’, ‚butirična mast’ (mliječna masnoća) i ‚koncentrirani maslac’.
               
                  Maslo: proizvod dobiven od mlijeka, vrhnja ili maslaca postupcima koji uklanjaju vodu i suhi nemasni ekstrakt s najmanjim sadržajem mliječne masti od 99,3 % po masi i najvećim sadržajem vode od 0,5 % od ukupne mase.
               
                           —
                        
                        
                           Također obuhvaća maslac od bivoljeg mlijeka
                        
                     
                           —
                        
                        
                           Kako bi se izbjeglo preklapanje podataka, ‚maslo’ se odnosi samo na neposrednu proizvodnju iz vrhnja.
                        
                     
                  Ostali proizvodi iz mliječne masti (233):
               
               
                  Maslac s manje masnoće (2331): proizvod sličan maslacu s težinskim sadržajem mliječne masti manjim od 80 % (bez sve druge masti) (trgovački opis prema odjeljku A Priloga Uredbi (EZ) br. 2991/94 (1): ‚tročetvrtinski maslac’, ‚polumasni maslac’ i ‚mliječni namaz’).
               
                  Ostalo (2332): posebno masnoće sastavljene od biljnih i/ili životinjskih proizvoda: proizvodi u obliku krute, rastezljive emulzije, pretežno vrste voda-u-ulju, dobivene iz krutih i/ili tekućih biljnih i/ili životinjskih masti prikladnih za prehranu ljudi, sa sadržajem mliječne masnoće između 10 i 80 % sadržaja masti (trgovački opis sukladno odjeljku C Priloga Uredbi (EZ) br. 2291/94: ‚mješavina’, ‚tročetvrtinska mješavina’, ‚polumasna mješavina’ i ‚miješani namaz’).
               Tablica B: ako se maslac s manje masnoće (2331) i/ili ‚ostalo’ (2332) dobiva od maslaca napravljenog u istoj mljekari, a vrsta maslaca ne može se identificirati (2331, 2312 ili 2313) podaci se uzimaju iz rubrike 23, gdje se označuje količina odnosnog maslaca.
            
         Prilog II. Odluci Komisije 97/80/EZ izmjenjuje se kako slijedi;
   
               1.
            
            
               U tablici B,”KORIŠTENJE” rubrike oznake 23 „Maslac i drugi mliječni proizvodi iz mliječnih masnoća” zamjenjuju se sljedećim:
               
                           „Oznaka
                        
                        
                           B. UPORABA
                        
                     
                           23
                        
                        
                           Ukupno maslac i drugi mliječni proizvodi iz mliječnih masnoća
                        
                     
                           231
                        
                        
                           Maslac
                        
                     
                           2311
                        
                        
                           Klasični maslac (*)
                        
                     
                           2312
                        
                        
                           Rekombinirani maslac (*)
                        
                     
                           2313
                        
                        
                           Sirutkin maslac (*)
                        
                     
                           232
                        
                        
                           Topljeni maslac i maslo
                        
                     
                           233
                        
                        
                           Ostali proizvodi iz mliječne masnoće
                        
                     
                           2331
                        
                        
                           Maslac s manje masnoće (*)
                        
                     
                           2332
                        
                        
                           Ostalo (*)”
                        
                     
         
               2.
            
            
               Sljedeća se bilješka dodaje na kraju tablice B:
               
                           „(*)
                        
                        
                           prikupljanje i dostava podataka neobvezni.”
                        
                     
         
      (1)  SL L 316, 9.12.1994., str. 2.”